 2 Samuel 20  Ma e nwere otu nwoke iberiibe nebe ahụ, nke aha ya bụ Shiba, nwa Bikraị onye ebo Benjamin; o wee fụọ opi, sị: Anyị enweghị òkè nebe Devid nọ, anyị enweghịkwa ihe nketa nebe nwa Jesi nọ. Izrel, onye ọ bụla lakwuru chi ya!Ndị Izrel niile wee kwụsị iso Devid ma sowe Shiba nwa Bikraị; ma ndị Juda rapaara nahụ eze ha, malite na Jọdan ruo Jeruselem.E mesịa, Devid lọrutere nụlọ ya na Jeruselem. Eze wee kpọrọ ndị inyom iri ahụ, bụ ndị iko ya ọ hapụrụ ka ha lekọtawa ụlọ, o wee kpọsa ha nụlọ ebe a na-eche ha nche, ma ọ nọ na-enye ha ihe oriri. Ya na ha enweghị mmekọahụ, kama e mechibidoro ha ụzọ ruo ụbọchị ha nwụrụ, dị ka ndị inyom di ha nwụrụ, ọ bụ ezie na di ha dị ndụ.Eze wee sị Amesa: Kpọkọtara m ndị Juda nime ụbọchị atọ, gị onwe gị kwa guzo nebe a.Amesa wee gaa ịkpọkọta Juda; ma ọ lọtaghị noge ọ gwara ya ka ọ lọta.Devid wee sị Abishaị: Ugbu a, Shiba nwa Bikraị ga-enye anyị nsogbu karịa Absalọm. Gị onwe gị, kpọrọ ndị na-ejere onyenwe gị ozi chụwa ya, ka ọ ghara ịchọtara onwe ya obodo ndị e wusiri ike wee gbapụ nihu anyị.Ndị ikom Joab na ndị Keretaịt na ndị Peletaịt na ndị dike niile wee soro ya; ha wee si na Jeruselem pụọ ịchụ Shiba nwa Bikraị.Ha nọ nso ná nnukwu nkume dị na Gibiọn, Amesa wee bịa izute ha. Joab kere ihe núkwù, yirikwa uwe; o kekwara mma agha nke dị nọbọ ya núkwù. Ya onwe ya wee pụta, mma ahụ wee dapụ.Joab wee jụọ Amesa, sị: Ị dịkwa mma, nwanne m? Joab wee were aka nri jide Amesa najị agba ka o wee susuo ya ọnụ.Ma anya Amesa adịghị ná mma agha Joab ji naka; o wee were ya maa ya nafọ, eriri afọ ya wee wụpụtasịa nala, ya ahapụzie ịma ya ọzọ. O wee nwụọ. Joab na Abishaị nwanne ya nwoke wee chụrụ Shiba nwa Bikraị gawa.Otu nime ụmụ okorobịa Joab wee guzo nakụkụ ya, sị: Onye ọ bụla ihe Joab na-amasị nakwa onye ọ bụla bụ nke Devid, ya sowe Joab!Noge a dum, Amesa nọ na-atụrụ nọbara netiti okporo ụzọ. Mgbe nwoke ahụ hụrụ na mmadụ niile guzoro nebe ahụ, o bupụrụ Amesa nokporo ụzọ ahụ buba ya nọhịa. Nikpeazụ, o kpuchiri ya ákwà, mgbe ọ hụrụ na onye ọ bụla nke bịarutere nebe ọ tọgbọ na-akwụsị guzoro.Ozugbo o bupụsịrị ya nokporo ụzọ, onye nke ọ bụla gafeere wee soro Joab chụwa Shiba nwa Bikraị.Shiba wee gafere ebo niile nke Izrel ruo Ebel nke Bet-meaka. Ma ndị Bikraị niile zukọtara wee chụrụ ya banye nobodo ahụ.Ha wee bịa nọchibido ya nEbel nke Bet-meaka wee maa ékpè gburugburu obodo ahụ, nelu ékpè nke gbara ya gburugburu. Ndị niile ha na Joab so nọ na-egwu ala nokpuru mgbidi ahụ, ka ha kwatuo ya.Otu nwaanyị maara ihe wee si nobodo ahụ malite iti mkpu, sị: Geenụ ntị, geenụ ntị! Biko, gwanụ Joab, sị, Bịa nso nebe a ka m gwa gị okwu.O wee garuo ya nso, nwaanyị ahụ wee jụọ, sị: Ọ bụ gị bụ Joab? o wee zaa, sị: Ọ bụ m. O wee sị ya: Gee ntị nokwu ohu gị nwaanyị. O wee sị: M na-ege ntị.O wee gaa nihu ịsị: Noge gboo, a na-ekwukarị, sị, Ka ha jụọ ase nEbel, ha na-esikwa otú a eme ka okwu bie.M na-anọchite anya ndị na-eme udo na ndị kwesịrị ntụkwasị obi nIzrel. Ị na-achọ igbuchapụ otu obodo na otu nne nIzrel. Gịnị mere ị ga-eji loda ihe nketa Jehova?Joab wee zaa, sị: Tụfịakwa! Agaghị m eloda ya, agaghịkwa m ebibi ya.Ọ bụghị otú ahụ ka ọ dị, kama otu nwoke nke si nógbè Ifrem bụ ugwu ugwu, onye aha ya bụ Shiba nwa Bikraị, eweliwo aka ya imegide Eze Devid. Kpọpụtanụ naanị ya, m ga-ahapụkwa obodo a. Nwaanyị ahụ wee sị Joab: Lee! A ga-esi ná mgbidi tụfetara gị isi ya!Ozugbo ahụ, nwaanyị ahụ ji amamihe gakwuru ndị obodo ya niile, ha wee gbupụ Shiba nwa Bikraị isi wee tụọrọ ya Joab. O wee fụọ opi, ha wee si nobodo ahụ lasasịa, onye ọ bụla wee laa nụlọ ya; Joab wee laghachikwuru eze na Jeruselem.Joab bụ onyeisi ndị agha niile nke Izrel; Benaya nwa Jehoyada bụkwa onyeisi ndị Keretaịt na ndị Peletaịt.Adoram bụkwa onyeisi ndị a kpọọrọ ịrụ ọrụ mmanye; Jehọshafat nwa Ahaịlọd bụkwa onye na-edekọ ihe.Shiva bụkwa odeakwụkwọ, Zedọk na Abayata abụrụkwa ndị nchụàjà.Aịra onye Jeya ghọkwara onye nchụàjà Devid. 